

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐԻ ՏԵՂԱԿԱԼ**

Երևան-0010, Հանրապետության հր. Կառավարական տուն 3

**№ ՎԿ/23.1/12735-2025**

ՀՀ Կոտայքի մարզի Բյուրեղավան համայնքի ղեկավար Հ. Բալասյանին

*Ի պատասխան Ձեր 14.04.2025թ.*

*թիվ Ե-446/25 գրության*

Հարգելի՛ պարոն Բալասյան

Հիմք ընդունելով ՀՀ կառավարության 02.11.2023թ. N 1890-Ն որոշման առաջին կետով հաստատված հավելվածի 17-րդ և 18-րդ կետերով նախատեսված կարգավորումները` ՀՀ տարածքային կառավարման և ենթակառուցվածքների նախարարությունն (այսուհետ` նախարարություն) ամփոփել է ՀՀ Կոտայքի մարզի Բյուրեղավան համայնքի մասնակցային բյուջետավորման ընթացակարգերով ձևավորված ծրագրի իրականացման նպատակով ՀՀ 2025թ. պետական բյուջեից սուբվենցիայի ստացման ծրագրային հայտի (ՀՀ Կոտայքի մարզի Բյուրեղավան համայնքի Բյուրեղավան քաղաքի Վազգեն Սարգսյան փողոցի 11, 26, 34 և Օղակաձև փողոցի 50 շենքերի հարակից տարածքներում խաղահրապարակների կառուցում ծրագիր) վերաբերյալ ՀՀ ֆինանսների նախարարության և համապատասխան ոլորտային պետական կառավարման մարմինների ներկայացրած դիրքորոշումները և եզրակացնում է, որ հայտը կազմված է` վերոնշյալ որոշմամբ հաստատված կարգի պահանջներին համապատասխան: Հաշվի առնելով նշյալ որոշման հավելվածի 18-րդ կետի 1-ին ենթակետը՝ սույն գրությամբ նախարարությունը ծանուցում է ՀՀ Կոտայքի մարզի Բյուրեղավան համայնքի Բյուրեղավան քաղաքի Վազգեն Սարգսյան փողոցի 11, 26, 34 և Օղակաձև փողոցի 50 շենքերի հարակից տարածքներում խաղահրապարակների կառուցում ծրագրի հայտին համաձայնություն տալու մասին: Միաժամանակ, նկատի ունենալով նաև հիշյալ որոշման հավելվածի 22-րդ կետում նախանշված կարգավորումը՝ առաջարկում ենք հայտին համաձայնություն տալու մասին ծանուցումն ստանալուց հետո մեկ աշխատանքային օրվա ընթացքում այն հրապարակել համայնքի պաշտոնական կայքում:

Հարգանքով`



Վ.Կոստանյան

Կատարող՝ Ֆինանսական բաժնի ավագ մասնագետ, Խ. Պետրոսյան

Հեռ. 010511369